《游郑园和张水南司成韵三首 其二》
明代·孙承恩

胜会难期一笑同，招延此日荷贤东。上客自吟青玉案，野蔬不羡紫驼峰。

黄尘陆海蒸炎暑，碧树荷亭起夕风。对酒无穷山谷兴，隔花已听景阳钟。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。